recht sculdich ware te hebben de tocht en tgebruyck vand
goeden gebleve naede aflivich desselfs wijlen yewens hem
toebehoiren en van zijnder zijden gecome en anden vercregen
goeden ende den kinden der selver inen vanden yerste bedde
de erflich ende hoe dat zij tanden tijden zeke mechtich
en procuacien hadde gegeve eene geheete yweyne rampts
zone wijlen jans om de selve goede op te heffen en te
buen tot behoeff va huer en huen kinden te weten va yweyne
en joffr anen rimpts wettige kinde der voirs joffr inen en
wile yweyns rampts en dat bij consente en bij zijne van zeken
vrienden en maghen der selver kinden Aldair onder dande bevorwt
en ondersproken wert wes gebuerde in dien dat de selve ine
blieff op hue lantricht en oick hue kinde soe waneer de
selve kinden gecome souden zij tot huen dage en oick in
gevalle zij togen tot huwelijcke state zonder consent va huen
mage en vrienden in wedzijden van vader en moeder met meer
woirden ende condicien inde selve pcuacie en scepen br va lov
e
begrepe vander daet xiiii lxiiii opte xxi dach der maet va mte
ald in rechte geexhibeert concludende nae recht want de voirs
vrancke huer ongebruyck dede int selve huys gecome vander
zijden desselfs wijlen yweyns huers mas en tselve huer welet
niet en liet gebruycken dat de selve met rechte nae sgheens
des zij voe geseyt hadde en men niet beviden en soude dat zij
hue tocht in eniger manien vand selve huyse afgegae ware
dat de voirscr vrancke zij hane sculdich wae te lichten en
tselve huer te laten volgen ombelet gedragen he des totter
wet en der stat recht Dair teghen de voirs vrancke yerst
begheert heeft de voirscr procuacie oft tractaet gelesen te
hebben nemen tselve tsijnder bate soe vre he dat diene mochte
Seggen voirts hoe dat tselve huys en meer ande goede namelijc
thoff te kyesekem en thoff t hagen met huen toebehoirte
gecome is geweest vand ouden struycke vand zijden wilen
ysweyns rampts en alsoe op zijne kinde te witen yweyne
en joffr anen rampts int selve traetart geruert Ende toe